之前聽聞一蘭拉麵好食，終於可以去朝拜下啦！不過我都選擇中午去，因為實在唔敢夜晚去同人龍爭。中午去食等大概5-10分鐘就有得食，特色係可以揀一個人坐或者正方台坐，如果一個人就係電視見到既格仔拉麵啦。不過因為我係兩個人黎，所以就坐方台，一坐低落單簡單，5分鐘搞掂，然後10分鐘都唔使，拉麵已經到。食到第一啖，好好味啊！湯底我覺得啱啱好，唔會太鹹，最後我面連湯全部清光。啊～佢既水係自助既～同埋真係好多大陸人食！